De syv blev anholdt på forskellige adresser i går tirsdag. Aktionen tog blot nogle få timer, oplyser DR Nordjylland. De er nu sigtet for en stribe tyverier og indbrud og politiet vil forsøge at få dem alle varetægtsfængslet. - Vi har haft en mistanke til dem i et stykke tid, og i går følte vi, at vi havde grundlag for at anholde dem. Forhåbentlig er bølgen af indbrud i Himmerland nu forbi, siger vicepolitikommissær Henning Hansen fra Nordjyllands Politi i Hobro til DR Nordjylland. Politiet vil indtil videre ikke fortælle mere om de anholdte.

Opsummering:
Politiet håber at have optrevlet en tyvebande der har hærget Himmerland i de seneste uger.